
ПРЕССЪОБЩЕНИЕ

12 юли 2018 г.
ЕВРОГРУПАТА ПОДКРЕПИ БЪЛГАРИЯ ПО ПЪТЯ Ѝ КЪМ ЕВРОЗОНАТА

Днес на свое заседание Еврогрупата в присъствието на министъра на финансите Владислав Горанов и управителя на БНБ Димитър Радев обсъди изпратеното от тях на 29 юни 2018 г. съвместно писмо за намеренията на българските власти за присъединяване към ERM II и Банковия съюз.

Еврогрупата единодушно подкрепи изразените намерения на България в областта на банковия надзор, финансовия сектор и качеството на институциите и управлението.

 Еврогрупата заяви, че конструктивните дискусии през последните няколко месеца относно пътната карта за присъединяването на българския лев към ERM II днес доведоха до успешен резултат.

